કેન્દ્ર સરકાર એની ‘એક્ટ ઈસ્ટ’ પોલિસી હેઠળ પૂર્વોત્તરના એ રાજ્યોના વિકાસ માટે તત્પર છે, એમાંય આસામના સમગ્ર વિસ્તારને પોષતી – મારતી બ્રહ્મપુત્રાને નાથવાનો અને એના દ્વારા પરિવહન શરૂ કરી વિકાસનો નવો માર્ગ ખોલવો જરૂરી છે – રાજકીય રીતે પણ અને એ વિસ્તારના લોકો માટે પણ. . વહેલી સવારની એર ઈન્ડિયાની ફ્લાઈટમાં અનેરી ઉત્કંઠાએ ચડ્યો, સહકર્મચારીઓએ કહેલું કે ફ્લાઈટમાંથી માઉન્ટ એવરેસ્ટને નિહાળવાની તક મળશે, એ અપેક્ષાએ વિન્ડો સીટ માંગી પણ બુકિંગ કરનાર મહામાનવે બીજી તરફની સીટ આપી.